ASUS представи новия ноутбук от ROG G серията – G750, създаден специално за гейминг ентусиастите. Той използва процесор от четвърто поколение Intel® Core™ i7 и NVIDIA® GeForce® GTX 700M графичен ускорител, както и най-новите стандарти за обмен на данни.
За по-ефективно охлаждане, в задната си част G750 разполага с мощна вентилационна система, базирана на предишните ноутбуци от G серията. Подобреният саунд се дължи на интегрирането на технологията ASUS SonicMaster, придружена от функцията за настройка на звука ROG AudioWizard, която е специално проектирана за ROG ноутбуците.
Увеличена гейминг мощност и най-бързия интерфейс за обмен на данни
Представянето на G750 не отстъпва на настолните компютри, но съчетано в компактни размери. Процесорът Intel® Core™ i7 от четвърто поколение осигурява ускорена работа и безпроблемен мултитаскинг с подобрена енергийна ефективност. За Full HD графика геймърите могат да разчитат на графичните ускорители на NVIDIA® GeForce® GTX 700M с до 4GB GDDR5 видео памет.
Интерфейсът за обмен на данни Intel® Thunderbolt™ също намира място в G750, предлагайки порт, чрез който могат да се прехвърлят видео и данни с до 10Gbit/s (или двойно по-бързо от USB 3.0), с възможност за шест последователно свързани устройства. Ноутбукът поддържа различни конфигурации за съхранение на информация, с до два хард диска (1TB или 1.5 TB капацитет), използвайки SATA 6Gbit/s интерфейс, съчетан с 256GB SSD, с който Windows 8 работи най-ефективно. Поддържа се също така и RAID 0, подобряващ възможностите за гейминг.
Мощно охлаждане за намалени нива на топлина и шум
Базиран на устройството на предишните представители на G серията, G750 използва два вентилационни отвора в задната част на корпуса с две перки, за да изведе топлината и шума далеч от потребителя. В добавка към бързото охлаждане и подобрена стабилност, дори при най-големите натоварвания, конструкцията също гарантира комфортна и тиха среда за геймърите.
Впечатляващ гейминг звук
G750 пристига с ексклузивната технология ASUS SonicMaster, разработена от специално звено от инженери по озвучаване. SonicMaster балансира мощния хардуер и софтуера за обработка на звука, за да извлече най-доброто качество от всеки ноутбук. Интерфейсът ROG AudioWizard предлага гъвкави настройки на звука, които потребителите могат да променят въз основа на индивидуалните си предпочитания, както и пет предварително зададени режима за различни жанрове игри.
Вграденият усилвател добавя мощност към слушалките, осигурявяйки по-въздействащ и реалистичен звук, който няма нищо общо с типичното плоско и слабо качество на останалите гейминг ноутбуци. С G750 геймърите могат да се насладят на впечатляващ звук, без да притесняват околните или да правят компромис с качеството.
Специален дизайн в помощ на геймърите
Серията ROG G традиционно е създадена за интензивни гейминг сесии и затова продуктите са придружени с различни екстри, осигуряващи допълнителен комфорт. В продължение на тази практика, G750 разполага с наклонена клавиатура, чиито ъгъл облекчава натоварването на китката. Клавиатурата от своя страна е full-size, с дълъг ход на бутоните и леснодостъпни бутони за посоките, които правят движението в играта по-естествено. Материалът на корпуса е специално подбран, за да е приятен при контакт с дланите през цялото време, докато големият тъчпад гарантира точност и издръжливост.
ASUS ROG G750 вече е в продажба с препоръчителна цена от 1399$. Цените могат да варират в различните държави.